**OPLEV CITROËNS NYE FLAGSKIB C5 X TIL ÅBENT HUS**

**Citroën søsætter sit helt nye flagskib og inviterer til introduktion af C5 X hos alle forhandlere i landet i weekenden den 11.-12. juni. C5 X er en unik kombination af en elegant sedan, dynamisk stationcar og en potent SUV, der har komfort i højsædet med Citroën Advanced Comfort sæder og en helt ny Citroën Advanced Comfort aktiv, justerbar affjedring. Den fås fra 379.990 kr. for en 225 hk plug-in hybrid version i Concorde udstyrsniveau.**

Med den nye C5 X puster Citroën liv i D-segmentet med et originalt design, der kombinerer de klassiske sedan- og stationcarmodeller og på vanlig Citroën vis introducerer et nytænkende bud på en business- og familiebil.

**C5 X ER HELT SIN EGEN**

C5 X bryder fuldstændig med designkoderne i D-segmentet og fremstår som en unik model, der blander elementer fra den traditionelle sedan og stationcar i en cocktail tilsat et twist af SUV. Resultatet er en crossover fastback med aerodynamiske linjer, en høj hoftelinje og coupé-inspireret profil. Citroëns v-formede lyssignatur er integreret på både front og bagende, hvilket understreger slægtskabet med den nye C4.

Frihøjden er øget for at understreget SUV-looket og tilbyde kunderne en højere køreposition. I tråd med dette er C5 X i de fleste versioner udstyret med 19” Tall & Narrow dæk. Den har en længde på 4,805 m, en bredde på 1,865 m og er 1,485 m høj, hvilket størrelsesmæssigt placerer den i hjertet af D-segmentet. Akselafstanden er 2,785 m og det giver gavmilde pladsforhold for passagerne på bagsædet.

**ABSOLUT KOMFORT**

Kabinen i C5 X byder passagerne velkommen til en loungeatmosfære med komfortabel elegance, hvor der har været fokus på at skabe praktiske løsninger kombineret med underspillet teknologi. Det har været en prioritet at skabe rummelighed både for og bag, hvor der er god benplads, albuerum og ikke mindst loftshøjde.

Komforten understreges af Advanced Comfort sæderne, som har en særlig polstring og er udført i et tykkere skum med en ekstra tæthed. Disse kompletteres af Citroëns signatur: Advanced Comfort-affjedringen med progressiv hydrauliske stop, der i C5 X PHEV versionen er taget et skridt videre, idet der her er tale om en aktiv, justerbar affjedring med tre forskellige indstillinger.

C5 X rummer en stationcars praktiske features. Bagagerummet er på hele 545 liter og kan forøges til 1.640 liter med bagsæderne nedfoldet, hvilket desuden giver et helt fladt gulv. Den har en bred åbning med lav læssehøjde og mulighed for håndfri åbning.

**STATE-OF-THE-ART TEKNOLOGI**

Med C5 X introducerer Citroën et nyt, udvidet Head-up Display i farver, der projiceres på forruden. Dette sikrer, at føreren får alle nødvendige informationer om fart, navigation etc. uden at skulle tage øjnene fra vejen. Herudover er C5 X udstyret med et nyt opkoblet interface, der opdaterer i realtid. Det er kombineret med en 12” HD touch skærm, som spejler Mirror Screen uden, at smartphonen skal være tilsluttet via kabel. Interfacet er designet som en tablet med touch skærm og der er mulighed for at tilpasse indstillingerne til ens personlige præferencer. Systemet har en intuitiv stemmestyring, der besvarer spørgsmål og udfører kommandoer.

Bag rattet vil føreren opleve en række køreassistentsystemer, der bruger de radarer, kameraer og sensorer, som er placeret rundt om på bilen: Highway Driver Assist, Adaptiv fartpilot med aktiv vejbaneassistent, Rear Cross Traffic Alert, 360 graders kamera samt nøglefri adgang og start.

**C5 X PÅ DET DANSKE MARKED**

I tråd med Citroëns ë-Comfort filosofi tilbydes C5 X med plug-in hybrid drivlinje. Kombinationen af den komfortable affjedring og kørsel på ren el forstærker køreglæden, samtidig med at plug-in hybrid teknologien sikrer en fleksibilitet og mulighed for køre på langtur uden at skulle tænke på opladning. Den samlede systemydelse for plug-in hybrid versionen er 225 hk og den elektriske rækkevidde er 50 km med en maksimal hastighed på 135 km/t.

Det danske modelprogram består af tre forskellige udstyrsniveauer, der er alle er udstyret med plug-in hybrid drivlinje: Concorde (379.990 kr.) – Palais (449.990 kr.) – Grand Palais (469.990 kr.).

Udstyret på **Concorde** indbefatter bl.a.: 19” alufælge, parkeringsensor for og bag, 10” touchskærm, trådløs Apple CarPlay, nøglefri adgang og start og aut. to zoners klimaanlæg.

**Palais** tilbyder herudover: Bakkamera med vaskefunktion, navigationssystem, 360 graders kamera, 12” touch skærm, 21”eHUD (Head up display) projekteret på forruden, adaptiv fartpilot med Stop&Go funktion, 7,4 kW lader, varme i forsæder, læderrat med varme, el-justerbart førersæde med hukommelse og lændestøtte, tagfarve i sort samt elektrisk bagklap med håndfri betjening.

**Grand Palais** er udover ovenstående også udstyret med panoramaglastag.